Nuwebe

Sa mala-pelikula-dokumentaryong pamamaraan, tinatalakay ng pelikulang Nuwebe ang maselang usapin ng pang-aabuso sa sariling anak at pagkakabuntis nito. Ang pelikula ay mula sa panulat at direksiyon ni Joseph Israel Laban. Ayon sa manunulat at direktor, inspirasyon sa pagkokonseptuwalisa ng kuwento ang isang aktuwal na pangyayari ng pagkakabuntis ng isa sa pinakabatang ina sa bansa na kanyang ginawan ng dokumentaryo para sa GMA7  . 

Ginawa ang pelikula sa loob ng siyam na araw sa Isla ng Marinduque.

Kabilang ang Nuwebe sa kategoryang New Breed ng ika-9 na CINEMALAYA Philippine Independent Film Festival 2013, na itinanghal nang mula 26 Hulyo hanggang 4 Agosto 2013. Ipinapalabas ang mga pelikulang bahagi ng festival sa Cultural Center of the Philippines, mga sinehan ng Greenbelt 3 sa Lungsod ng Makati, Alabang Town Center, Muntinlupa at Trinoma sa Lungsod ng Quezon.

Sinopsis

Sa edad na nuwebe maaabuso at mabubuntis ng sariling ama ang siyam na taong gulang na batang si Krista. Makukulong ang amang si Moises matapos masampahan ng kasong panggagahasa. Mahahati naman ang paninindigan ng inang si Dolores sa pagitan ng pagmamahal sa kanyang anak at asawa. Sa simula'y hindi paniniwalan ni Dolores ang pagkakabuntis ng anak; ang paniwala niya'y namaligno ito kaya't kanilang dadalhin sa manggagamot na si Loleng. Ngunit gayon pa man, sa lahat ng ito, hindi tinitingnan ni Krista ang sarili bilang biktima. 

Ang mga gumanap 
Nadine Samonte bilang Dolores
Jake Cuenca bilang Moises
Anita Linda bilang Loleng
Manny Castañeda
Mikael Liwag
Barbara Miguel bilang Krista

Ang mga nasa likod ng pelikula
Joseph Israel Laban, Direksyon, Panulat at Prodyuser
Derick Cabrido, Punong Prodyuser at Editor
Ferdinand Lapuz, Prodyuser
Ariel Bacol, Prodyuser
Jade Valenzuela, Kasamang Prodyuser
Jedd Dumaguina , Kasamang Prodyuser at Disenyo ng Tunog
Rodel Cabrido, Katuwang na Prodyuser
Marco Felipe Villas Lopez, Direktor sa Potograpiya
Jaime Habac, Jr. Disenyo ng Produksiyon at Katulong na Direktor
Julianne Rose Marquez, Tagapamahala ng Produksiyon
Bryan Dumaguina, Disenyo ng Tunog
Owen Berico at Gerone Centeno, KulayTagapagtaguyod

Cinemalaya Foundation, Inc.
One Big Fight Productions 
One Dash Zero Cinetools
Monoxide Works

Panlabas na kawing
www.cinemalaya.org . (hinango noong 9 Hulyo 2013)
Nuwebe Trailer 30's. (hinango noong 9 Hulyo 2013)
Cañoneo, Anna G.  Nadine Samonte makes indie and Cinemalaya debut with incest drama ‘Nuwebe’. (hinango noong 9 Hulyo 2013)
Fernando, Jeff . Nadine Samonte, na-challenge sa pagganap sa isang pelikula ukol sa incest sa unang indie film na entry sa Cinemalaya. (hinango noong 9 Hulyo 2013)
Tam, Karen. Nuwebe (Trailer) – Cinemalaya 2013 Movie Entry.  (hinango noong 9 Hulyo 2013)

Kategorya:Pelikula